شەفەق نیوز/ دکتۆر داهات حوێزی وەڕەوبەر خەسەخانەی جمهوری لە پارێزگای سلێمانی، ئمڕوو یەکشەممە، خاسەوبوین ژنیگ تووشهاتگ وە ڤایڕۆس کۆرۆنا راگەیان وە وەرگردن دەرمان بالگلۆبین ورگری لەری دەرزی دەمارەو.حوێزی، ک خوەی پزشک پسپۆڕە لە بیماریەل هەناسە، لەبان ماڵپەڕ فەیسبووک نووساد: ژنیگ لە تەمەن ٤٥ ساڵان ك بیماری فشار خوین دیرێد، وهالە رەدهەی تایبەت وە ڤایڕۆس کۆرۆنا لە خەسەخانەی جمهوری، لە سەرەتا زیان سەختیگ دیاد لە هەناسە داین، وەگەرد داوەزین لە رێژەی ئۆکسجین لە خوین، تا خریا ژیر ئامێر هەناسەداین، و گشت دەرمانە چارەسەریەگان، و هەمیش دوو جار پلازمای خوین وەرگرد، بەڵکم رەوش تەندروسیی وەرەو خراوی چگ.وتیش: لە کۆتایی بڕیاردایمن دەرزی گلۆبۆلین وەرگری بیەمنەلی، تا پەنج تاقەبەش، ئیجا هەناسەگەی خاسەوبی، و هەمیش رەوش تەندروسی، ئیجا دەرچگ ئەرا ماڵ خوەی.دکتۆر حوێزی وینەی میفڕاس ئەرا سینەی بیمارەگە بڵاوکرد لە وەخت هاتنی ئەرا خەسەخانە تا خراوبوین رەوش تەندروسی، ئیجا تا خاسەوبوی و وەرگردن ئەو دەرمانە.
